Para entender o cambio climático
pensa no Tetris.
Durante eóns, a Terra xogou unha versión dese xogo con bloques de carbono.
Entran na atmosfera como dióxido de carbono dos volcáns,
materia vexetal en descomposición,
animais que respiran
e a superficie do mar.
E deixan a atmosfera cando son empregados pola plantas na fotosíntese,
absorbidos outra vez polo océano,
ou almacenados no solo e nos sedimentos.
A este xogo do Tetris chámaselle "ciclo do carbono"
e é o motor da vida na Terra.
¿Cal é a conexión co clima?
Ben, cando ese dióxido de carbono está no aire,
esperando a ser reabsorbido,
bloquea unha parte da calor do Sol
que, doutra forma, escaparía para o espazo.
Por iso, ao dióxido de carbono chámaselle "gas de efecto invernadoiro".
Crea unha capa de calor
coñecida como "efecto invernadoiro"
que impide que a Terra se conxele coma Marte.
Cantos máis bloques de dióxido de carbono haxa na atmosfera agardando ser absorbidos
máis cálida se volve a Terra.
Aínda que a cantidade de carbono na atmosfera
variou a causa das eras glaciais e dos impactos de asteroides,
durante os últimos 8000 anos conformouse o clima estable que coñecemos
permitindo o desenvolvemento da civilización humana.
Pero hai uns 200 anos
comezamos a desenterrar ese vello carbono que fora almacenado no solo.
Estes combustibles fósiles, carbón, petróleo e gas natural
formáronse a partir dos restos enterrados de plantas e animais
que morreron moito antes de que os seres humanos evolucionaran.
A enerxía almacenada dentro deles alimentou
as nosas fábricas, coches e plantas eléctricas.
Pero queimar eses combustibles inxectou máis bloques de carbono no Tetris da Terra
Ao tempo, cortamos bosques para a agricultura,
reducindo a capacidade da Terra para eliminar os bloques.
E desde 1750 a cantidade de carbono na atmosfera
medrou un 40%,
e non amosa sinais de desacelerarse.
Igual ca no Tetris, cantos máis bloques se amorean
máis difícil é recuperar a estabilidade.
O dióxido de carbono extra na atmosfera
acelera o efecto invernadoiro
atrapando máis calor preto da superficie
e causando o derretemento dos casquetes polares.
E canto máis se derreten menos luz solar poden reflectir,
facendo que os océanos quezan cada vez máis rápido.
O nivel do mar sobe, a poboación costeira sofre a ameaza de inundacións,
os ecosistemas naturais vense alterados,
e o clima vólvese máis extremo co transcurso do tempo.
O cambio climático pode afectar persoas e lugares distintos de maneiras diferentes.
Pero, ao final, é un xogo que todos estamos xogando.
E, ao revés ca no Tetris,
non imos ter a oportunidade de reiniciar a partida e probar outra vez.